Bariton

Bariton (; ; ; bahasa Inggeris: baritone) ialah jenis suara yang biasa untuk lelaki dewasa terletak di antara suara bes dan tenor. Perkataan ini berasal daripada Greek βαρυτονος, yang bermaksud "suara yang dalam". Muzik untuk suara ini biasanya ditulis dalam lingkungan A kedua di bawah C tengah hingga ke F di atas C tengah (A2-F4), namun bergantung kepada sesetengah keadaan, nota itu boleh dilanjutkan hingga ke akhir.

 Sejarah 
Penggunaan asal istilah "bariton" bermula sebagai baritonans pada lewat kurun ke-15,Franchino Gaffurio, Practica musicae, liber tertius , 1496 untuk muzik keagamaan Perancis. Pada peringkat awal, suara ini digunakan sebagai suara lelaki terendah (sama seperti suara bes), tetapi pada kurun ke-17, negara Itali menukar istilah tersebut sebagai suara lelaki di peringkat tengah seperti penggunaannya pada ketika ini. Namun begitu, dari kurun ke-17 hinggalah ke kurun ke-19, lingkungan suara bariton masih dianggap sebagai suara bes. Hanya pada kurun ke-19 , istilah "bariton" diguna pakai bagi membezakannya dengan suara bes.

Banyak kerja-kerja gubahan pada kurun ke-18 merujuk beberapa peranan sebagai suara bes walaupun pada realitinya, nota muzik yang ditulis adalah nota bariton. Contoh peranan-peranan tersebut termasuklah Figaro dan Count Almaviva dari opera Le nozze di Figaro dan banyak lagi terutamanya hasil – hasil gubahan Handel.

 Kategori suara (fächer) dan peranan bariton dalam opera 

 Bariton lirik 
 Lingkungan kebiasaan: Dari B di bawah C rendah hingga ke G di atas C tengah (B-g). Suara ini adalah jenis suara bariton yang lunak dan merdu, tidak berapa keras, ringan dan juga rendah jika dibandingkan dengan bariton dramatik. Suara ini dikatakan sebagai suara kebiasaan yang paling banyak dimiliki oleh penyanyi dalam lingkungan ini. Peranan komik (ringan atau lucu) adalah yang amat bersesuaian untuk suara ini.
 Peranan:
 Conte Almaviva, The Marriage of Figaro (Wolfgang Amadeus Mozart)
 Guglielmo, Cosi Fan Tutte (Wolfgang Amadeus Mozart)
 Don Giovanni, Don Giovanni (Wolfgang Amadeus Mozart)
 Papageno, The Magic Flute (Wolfgang Amadeus Mozart)
 Marcello, La bohème (Giacomo Puccini)

 Bariton bel kanto (koloratura) 
 Lingkungan kebiasaan: Dari B di bawah C rendah hingga ke G di atas C tengah (B-g). Suara ini adalah lebih kurang sama dengan suara bariton lirik, tetapi dianggap sebagai lebih tangkas dalam nyanyian "berbunga" dan koloratura. Peranan komik (ringan dan lucu) atau lebih kepada orang baik-baik adalah bersesuian untuk suara ini, kebiasaannya di dalam opera bel kanto.
 Peranan:
 Figaro, The Barber of Seville (Gioachino Rossini)
 Dandini, La Cenerentola (Gioachino Rossini)
 Belcore, L'elisir d'amore (Gaetano Donizetti)

 Kavalierbariton 
 Lingkungan kebiasaan: Dari A di bawah C rendah hingga G# di atas C tengah (A to g# ). Suara ini lebih padu dan boleh menyanyikan nota bariton lirik dan dramatik. Ia lebih berunsurkan kelembutan yang bersuara merdu. Suara ini kurang berkuasa tinggi jika dibandingkan dengan bariton Verdi .
 Peranan:
 Don Giovanni,  Don Giovanni (Wolfgang Amadeus Mozart )
 Justin Labelle,  Wakonda's Dream (Anthony Davis)
 Tonio,  Pagliacci (Ruggiero Leoncavallo)
 Count,  Capriccio (Richard Strauss)
 Germont, La traviata (Giuseppe Verdi)
Di antara penyanyi-penyanyi yang tergolong dalam fächer ini adalah Dmitri Hvorostovsky, Eberhard Wächter dan Sherrill Milnes.

 Bariton dramatik 
 Lingkungan kebiasaan: Dari E tengah satu oktaf di bawah C rendah hingga F di atas C tengah (E to f). Suara ini adalah suara yang keras dan berkualiti kelam. Ia mempunyai hubungan yang rapat dengan kategori Heldenbariton iaitu fach bariton untuk repertoir Jerman. Peranan untuk suara ini juga kadang kala dipanggil sebagai bariton-bes dan kebiasaannya mempunyai tonal dramatik. Peranan – peranan ini kebiasaannya tidak naik melebihi F iaitu tahap tertinggi lingkungan suara penyanyi bariton.
 Peranan:
 Scarpia, Tosca (Giacomo Puccini )
 Nabucco,  Nabucco (Giuseppe Verdi)
 Iago, Otello (Giuseppe Verdi)
Antara penyanyi yang tergolong dalam fächer ini termasuklah Norman Bailey.

 Bariton Verdi 
 Lingkungan kebiasaan: Dari A di bawah C rendah hingga G# di atas C tengah (A to g#). Suara ini merupakan suara kategori khas fach bariton. Bariton Verdi merujuk kepada penyanyi yang berupaya menyanyi bahagian tertinggi bariton dengan konsisten dan selesa. Tahap itu kadang kala menjangkau sehingga B datar di atas C tengah.
 Peranan:
 Germont, La traviata (Giuseppe Verdi)
 Rigoletto, Rigoletto (Giuseppe Verdi)
 Conte di Luna, Il trovatore (Giuseppe Verdi)
Di antara penyanyi-penyanyi yang tergolong dalam fächer ini adalah Titta Ruffo, Piero Cappuccilli dan Sherrill Milnes.

 Baryton-noble 
 Di ambil dari bahasa Perancis, suara ini digambarkan sebagai suara lunak, vokal yang halus tetapi mempunyai kuasa yang padu dan kesemua faktor-faktor tersebut mempunyai keseimbangan penuh. Kategori ini berasal dari rumah opera Palais Garnier, di Paris tetapi dipengaruhi kuat oleh penggubah-penggubah terkemuka seperti Verdi untuk peranan Don Carlo dalam Ernani dan La forza del destino; Count Luna dalam Il trovatore, Doge of Genoa dalam Simon Boccanegra, begitu juga Richard Wagner untuk peranan Wotan dan Amfortas.

 Baryton-Martin 
 Lingkungan kebiasaan: Dari C rendah hingga ke Ab di atas C tengah C (C to ab)Kamus opera Oxford, ISBN 0-19-869164-5. Fach ini adalah suara yang kekurangan lingkungan keupayaan bariton untuk mencapai G2 di bawah B2. Suara ini adalah lebih ringan dan hampir berciri-cirikan suara penyanyi tenor. Suara ini kerap didengari dalam repertoir Perancis sahaja dan dinamakan sempena nama seorang penyanyi Perancis, Jean-Blaise Martin . Martin meminati corak nyanyian dengan penggunaan falseto dan mereka fach ini untuk membezakan suara beliau dari bariton Verdi. THE NEW GROVE Dictionary of MUSIC & MUSICIANS. Suntingan oleh Stanley Sadie, Edisi 2. Back to Bolivia. ISBN 1-56159-174-2, Hak cipta Macmillan Publishers Limited 1980.
 Peranan:
 Pelléas, Pelléas et Mélisande (Claude Debussy)
 L'Horloge Comtoise, L'Enfant et les Sortilèges (Maurice Ravel)
Di antara penyanyi-penyanyi yang tergolong dalam fächer ini termasuklah Camille Maurane dan Pierre Bernac.

 Rujukan 

 Lihat juga 

 Opera
 Lingkungan suara
 Penyanyi

 Pautan Wikipedia Bahasa Inggeris 
(Untuk pemahaman lanjut)
  Senarai penyanyi bariton
  Senarai peranan bariton
  Tenor
  Bariton
  Tessitura
  Passaggio
  Muzik Barbershop
  Koloratura
  Berat suara
  Fach atau Facher
  Muzik koral atau koir
  Bel kanto
  Spinto
  Peranan Wira
  Kontralto atau alto
  Timbre

 Pautan luar 
 Koleksi skor domain awam university Indiana 
 Projek perpustakaan skor muzik antarabangsa
 Koleksi skor muzik university Harvard 
 Koleksi libreto dan terjemahan 
 Koleksi libreto Karadar 
 Koleksi libreto university Stanford
 Libreto penggubah Verdi
 Libreto penggubah Wagner
 Pengkalan data Aria

Kategori:Pic (muzik)
Kategori:Lingkungan suara opera

he:קולות (מוזיקה)#בריטון